د افغانستان اسلامي امارت له بیا واکمنیدو راهیسې د کار او ټولنیزو چارو وزارت لاندې خدمات ترسره کړي دي:

**د کار چارو برخه:**

1. د کار او ټولنیزو چارو وزارت په تېرو درې نیمو کلنو کې **۳۰۵۱۱۰** قطعې د کار جوازونه داخلي وګړو ته ویشلي؛ او **۹۰۹۳** قطعې یې بهرنیو وګړو ته؛
2. د کار او ټولنیزو چارو وزارت؛ د امارتي ادارو، خصوصي سکتورونو او ملي او نړیوالو بنسټونو سره په ګډه همکاری او همغږۍ د کار ملي کانفرانس ترتیب او ترسره کړ او په کې یې د راتلونکو پنځو کلونو لپاره د ۱۵ امارتي ادارو څخه د لږ تر لږه **۱.۵** میلیونه کسانو لپاره په مستقیم او غیرمستقیم ډول د کاري فرصتونو د ایجاد ژمنې واخیستې، چې یو بې مخینه اقدام وو.
3. په لومړي ځل د کار او ټولنیزو چارو وزارت وتوانید چې د هېواد په **۳۴** ولایتونو کې د فني او حرفوي زده‌کړو مراکز پرانیزي، د هر ولایت اړتیاوو ته په کتو د فني او حرفوي زده‌کړو حرفې تدریس کړي؛
4. په ټول هیواد کې د فن او حرفې په ۵۲ امارتي او ۱۳۰ خصوصي مرکزونو کې، په ۳۶ حرفو کې **134640** ځوانان په امارتي او خصوصي مرکزونو کې روزلي، چې ډیری فارغانو ته کاري وسایل او توکي هم ویشل شوي، سربېره پردې چې په ټول هیواد کې د فن او حرفو په امارتي مرکزونو کې زده‌کړې وړیا دي، خو له نیکمرغه په ځینو ولایتونو کې زده‌کوونکو ته مدد معاش هم وېشل شوی؛
5. د امارتي او غیرامارتي ادارو **۱۴۶۷** تنو کارکوونکو ته مو په کتبي او شفاهي ډول حقوقي مشورې ورکړي؛
6. د کار او ټولنیزو چارو وزارت د کار انسټیټیوت د ظرفیت لوړونې په برخه کې سلګونه امارتي او غیر امارتي کارکوونکو ته په بېلابېلو برخو کې د ظرفیت‌لوړونې برنامې په لاره اچولي او دا لړۍ روانه ده؛
7. له **5۰۰۰** څخه د زیاتو له اعتیاد څخه رغېدلو اشخاصو ته د فني او حرفوي زده‌کړو د زمینه برابره شوې ده: د کار او ټولنیزو چارو وزارت په پلازمېنه کابل، هرات، کندهار، پکتیا او پکتیکا ولایتونو کې پخپلو مراکزو کې د اعتیاد څخه رغېدلو اشخاصو لپاره د فني او حرفوي زده‌کړو زمینه برابره کړي. چې پدې برخه کې د فراغت شاهدان هم وو او په یادو اشخاصو کاري وسایل هم وېشل شوي، چې اوس‌مهال یاد اشخاص د ماهرو کاریګرو په توګه د کار بازار کې شامل شوي، او د سالمو انسانانو په توګه له خپلې ټولنې او کورنیو سره یوځای شويدي؛
8. د کار او ټولنیزو چارو وزارت؛ په تورخم ښارګوټي، شیرخان بندر او د کابل په نړیوال هوايي ډګر کې؛ بهرنیو وګړو ته د کار جواز توزیع مرکزونه پرانیستي؛
9. په تیرو درې نیمو کلنو کې تر **۵۵۰** بابه زیات کارځایونه تفتیش شوي، او هلته د کارګرانو له اضافه کار، د هغوی ایمني صحت د مضرو شغلونو د ایمنۍ، رخصتۍ او نورو امتیازاتو پوښتنه شوې؛
10. په تیرو دوو کلنو کې تر **۶8۰۰۰** زیاتو راستنېدونکو هېوادوالو کاري مهارتونه، مسلک، تحصیلات او تجربې په تورخم او سپین‌بولدک ښارګوټو کې ثبت کړي، او دا لړۍ روانه ده، د هغوی لپاره یو ډیټابیس جوړ شوی، ترڅو د امکان په صورت هر کار لپاره د هر مسلک وړ شخص د ضرورت وړ کارځای ته ور معرفي شي.
**د ټولنیزو چارو برخه:**
11. د کار او ټولنیزو چارو وزارت همداراز و توانید؛ چې د هېواد په ټولو ولایتونو کې روزنتونونه پرانیزي؛ او د **۱۰۰۰۰** په شاو خوا کې یتیم او بې‌سرپرسته ماشومان په خپلو روزنتونونو کې تر ښوونې او روزنې او ساتنې لاندې ونیسي، چې هلته هغوی ته تر ډیره بریده د ژوند ټول امکانات برابر دي. سربېره پردې په تیرو درې نیمو کلنو کې له **۲۷۳۰۱** تنو څخه زیات ماشومان په امارتي او غیرامارتي روزنتونونو کې تر ښوونې او روزنې لاندې نیول شوي؛
12. د افغانستان اسلامي امارت په راتګ سره د کار او ټولنیزو چارو وزارت په ټول هیواد کې د **38618** څخه د زیاتو له خطر سره مخ ماشومانو قضایاوو ته رسیدنه کړېده، پدې معنا چې رد مرزي او نادرکه شوي ماشومان یې دخپلوانو له پېدا کېدو وروسته خپلو کورنیو ته سپارلي دي. همدا شان یې په **۱۵** حمایوي مراکزو کې د نږدې **۵۰۰** بې‌ سرپرسته ماشومانو ساتنه او کفالت کړی؛
13. پردې سربېره د لادرکو ماشومانو پیداکولو او خپلو کورنیو ته یې د سپارلو په موخه د ټول هېواد په لویو لارو، بندرونو، هوايي ډګرونو او د هر زون په مرکز کې اشتهاراتي اعلانونه نصب کړي دي، ترڅو د ورکو شویو ماشومانو په پیدا کولو کې اسانتیا رامنځته شي؛
14. په تېرو درې نیمو کلونو کې د کار او ټولنیزو چارو وزارت له لسګونو بیلابیلو ملي او نړیوالو سازمانونو او مؤسساتو سره. د لسګونه میلیون ډالرو په ارزښت، د ټولنیز خوندیتوب، ماشومانو او زیانمنو اقشارو څخه ملاتړ او د دوی حمایت، د فن او حرفو، د کارموندنې او د بشري مرستو په برخو کې له **۲۰۰** څخه زیات هوکړه‌لیکونه لاسلیک کړي چې له هغو به په ټول هېواد کې به ډیری زیان‌من هیوادوال ورڅخه مستفيد شي، په مستقیم او غیر مستقیم ډول به د کارموندنې سبب شي او هم به د بیکارۍ او فقر کچې په ټيټېدو کې مثبته اغیزه ولري؛